English: As you would expect, I think you were overly generous and too fair in your assessment of the situation, as far as the attitude of the UK Government towards us, is. It's true for you, as it is for all of us, that your greatest strength is your cautious approach in trying to persuade people. But that can become a weakness when you face the UK Government, which has such an unreasonable and arrogant attitude to the perfectly reasonable ideas that you've set out once again this afternoon. And the question is: what do you do in that situation? I am familiar with Westminster, unfortunately. I was there recently and it hasn't changed at all: this cathedral on the banks of the Thames full of arrogance. Don't think for a moment that they believe in the potential of some equal partnership with us here in Wales and Scotland and Northern Ireland. They see us as servile, and that's their attitude. They believe in the sovereignty of Westminster and Westminster alone. So, what do we do in this situation? That's the question, and I would urge you - . There's another example this afternoon, the LCM; there's a flotilla of LCMs approaching us now. And, of course, they know that they can't abolish this Senedd, but what they do, of course, is to seek to undermine us step by step - the subsidy Bill last week, the internal market Bill - removing our financial foundations time and time again. But surely we have to stand together and reject this. May I suggest a few things, because I think the report is useful, and I am still enough of an economist to believe in the value of data? So, why not have transparency? Why not demonstrate in these reports the number of times, First Minister, you've asked for meetings to discuss important issues, and where they've either rejected those calls or ignored them? How many times have you been invited very late in the day to meetings covering devolved areas, when the agenda hasn't been shared with you and neither have the background papers, and that prevents you, therefore, from making a meaningful contribution to the discussion? So, let us see the real nature of that relationship, and have some sort of log, if you like, of the nature of the arrogance shown by the Government in Westminster towards us here in Wales. May I also ask you whether you would be willing to build on what is the foundation of this report and show transparency on the relationship, but also to open that out to the public in Wales? So, not only a report to the Senedd as we have here, but engagement with the people of Wales, who should know the facts about the attitudes demonstrated by the UK Government, and perhaps through the constitutional commission and the national conversation that you've referred to, that could be done. And finally, isn't the only way in which we're going to demonstrate our opposition to this kind of attitude that we collaborate, here in Wales across parties, even, of course, where we disagree on the answer in terms of the constitutional future for Wales - and it's very important, following on from what the independence bodies said yesterday that they should be part of the national conversation, and that should be reflected in the national conversation's remit - but also that there should be collaboration across the Celtic nations? And if they have their muscular unionism, then let's have muscular collaboration across the Celtic nations, across parties - yes, including with the Scottish Government, who, of course, have a different perspective on the constitutional future of these islands. But, in this sense, we are united; we oppose this conservatism from Westminster that denies our right here in Wales and in the other nations to plough our own furrow.
Welsh: Fel y buasech chi yn ei ddisgwyl, rwy'n credu efallai roeddech chi'n ordeg ac yn orhael yn eich darlunio o'r sefyllfa mor bell ag y mae agwedd Llywodraeth y Deyrnas Gyfunol atom ni. Mae'n wir amdanoch chi, fel amdanom ni i gyd, dwi'n credu, bod eich cryfder pennaf, sef eich ffordd resymol, bwyllog, yn ceisio dwyn perswâd ar bobl, weithiau'n gallu troi yn wendid pan ŷch chi'n wynebu, hynny yw, Llywodraeth y Deyrnas Gyfunol sydd ag agwedd mor afresymol, mor haerllug i'r syniadau digon rhesymol ŷch chi wedi'u cyflwyno eto'r prynhawn yma. A beth i wneud yn y sefyllfa yma ydy'r cwestiwn, a dweud y gwir. Dwi'n ddigon cyfarwydd, yn anffodus, gyda San Steffan. Rôn i yno eto yn ddiweddar a dyw'r lle ddim wedi newid dim: yr eglwys gadeiriol yma ar lannau'r Tafwys, onid e, yn glafoerio gydag agweddau haerllug. Peidiwch â meddwl am eiliad eu bod nhw'n credu ym mhotensial rhyw bartneriaeth gydradd gyda ni fan hyn yng Nghymru a'r Alban a Gogledd Iwerddon. Teyrn a thaeog, onid e? Dyna'u hagwedd nhw, ac maen nhw, wrth gwrs, yn credu yn sofraniaeth San Steffan a San Steffan yn unig. 'Beth ŷn ni'n ei wneud yn y sefyllfa yma?' ydy'r cwestiwn, a buaswn i yn ymbil arnoch chi - . Ac mae enghraifft eto'r prynhawn yma, yr LCMs; maen nhw'n dod atom ni - mae flotilla ohonyn nhw'n dod atom ni nawr. Wrth gwrs, maen nhw'n gwybod eu bod nhw'n methu dymchwel y Senedd yma yn gyfan oll, ond beth maen nhw'n ei wneud, wrth gwrs, ydy ceisio'n tanseilio ni, fesul cam wrth gam - y Bil sybsidi yr wythnos diwethaf, Bil y farchnad fewnol; tynnu oddi ar ein seiliau ariannol dro ar ôl tro ar ôl tro. Wel, does bosib bod yn rhaid inni sefyll gyda'n gilydd a gwrthod hyn. Gaf i awgrymu cwpwl o bethau? Mae'r adroddiad yn ddefnyddiol a dwi dal yn ddigon o economegydd i gredu mewn gwerth data. So, beth am ddangos tryloywder, er enghraifft? Beth am ddangos yn yr adroddiadau yma y nifer o weithiau, Brif Weinidog, rydych chi wedi gofyn am gyfarfodydd i drafod materion o bwys lle maen nhw wedi gwrthod neu anwybyddu'r cynigion hynny. Faint o weithiau ydych chi wedi cael gwahoddiadau yn hwyr iawn i gyfarfodydd mewn meysydd datganoledig, a'r agenda ddim wedi cael ei rhannu gyda chi na'r papurau cefndir, felly'n eich atal chi wedyn rhag cyfrannu yn rhesymol i'r drafodaeth? Gad inni weld gwir natur y berthynas yna; cael rhyw fath o log, os mynnwch chi, o natur yr ymagwedd haerllug sydd gan y Llywodraeth lawr yn San Steffan i ni fan hyn yng Nghymru ar hyn o bryd. Gaf i hefyd ofyn i chi: a fuasech chi'n fodlon adeiladu, a dweud y gwir, ar yr hyn sydd yn sail i'r adroddiad yma - hynny yw, dangos tryloywder ynglŷn â'r berthynas - ond agor hynny mas i'r cyhoedd yng Nghymru? Felly, nid yn unig adroddiad i'r Senedd fel sydd gyda ni fan hyn, ond ymgysylltu gyda phobl Cymru, a dweud y gwir, a ddylai wybod y ffeithiau ynglŷn â'r agwedd sydd yn cael ei dangos gan Lywodraeth y Deyrnas Gyfunol, ac efallai drwy'r comisiwn cyfansoddiadol a'r sgwrs genedlaethol dŷch chi wedi cyfeirio ati. Yn olaf, onid yr unig ffordd dŷn ni yn mynd i ddangos herfeidd-dra, a dweud y gwir - gwrthwynebiad i'r math yma o agwedd - yw ein bod ni'n cydweithio? Cydweithio fan hyn yng Nghymru ar draws pleidiau, hyd yn oed lle, wrth gwrs, rŷn ni'n anghytuno ynglŷn â'r ateb yn y pen draw o ran dyfodol cyfansoddiadol i Gymru - mae'n bwysig iawn, wrth gwrs, yn dilyn beth ddywedodd y mudiadau annibyniaeth ddoe eu bod nhw'n rhan o'r sgwrs genedlaethol a bod hynny yn cael ei adlewyrchu yn y cylch gorchwyl ar ei chyfer hi - ond hefyd bod yna gydweithio ar draws y gwledydd Celtaidd. Ein bod ni, os mynnwch chi, yn creu, os oes gyda nhw eu hunolyddiaeth gyhyrog, wel gad inni gael ein cydweithio cyhyrog ar draws y gwledydd Celtaidd - ie, ar draws pleidiau, gan gynnwys, wrth gwrs, Llywodraeth yr Alban, sydd hefyd â phersbectif gwahanol ynglŷn â dyfodol yr ynysoedd hyn. Ond, yn hyn o beth, dŷn ni yn unedig yn gwrthwynebu y geidwadaeth yma o San Steffan sydd yn gwadu'n hawl ni fan hyn yng Nghymru ac yn y gwledydd eraill i ddewis ein cwys ein hunain.